فەریاد فازیل عومەر

فەریاد فازیل عومەر (١١ی ئەیلوولی ١٩٥٠) ئەکادیمیکار، نووسەر و زمانناسی کوردە و دامەزرێنەری ئینستیتووتی خوێندنی کوردیە لە بەرلین. بەکالۆریۆسی لە زمانە ئێرانیەکان لە بەغدا بەدەست هێناوە و هەروەها دکتۆرا لە زمانی کوردیدا و تا ساڵی ١٩٧٨ لە زانکۆی سلێمانی وانەبێژ بووە. هەر لەو ساڵەدا دەچێتە بەرلین بۆ توێژینەوە لە زمانی کوردیدا و لەوێش دەمێنێتەوە. لە ٢٠١٢ تا ٢٠١٧ سەرۆکی ڕێکخراوی "کۆمەڵگای خەڵکانی هەڕەشەلێکراو" بووە.

لە ٢١ی کانوونی یەکەمی ٢٠٢٢دا خەڵاتی سەرۆکی ئەڵمانیای پێ بەخشراوە و لە کاتی پێشکەشکردنی خەڵاتەکەدا سیناتۆر گۆتە دەڵێت "ئەم خەڵاتە ڕێز لە پابەندبوونە ماندوونەناس و بەرفراوانەکانتان دەگرێتەوە وەک پێشەنگێک لە لێکۆڵینەوە و فێرکردنی زمان و کولتوور و مێژووی کوردی لە ئەڵمانیا، هەروەها خزمەتە ناوازەکانتان وەک پردێک لە نێوان کولتووری ئەڵمانی و کوردیدا." پاش وەرگرتنی ئەو خەڵاتە لەلایەن زانکۆی سەلاحەدینەوە دکتۆرای فەخری پێ بەخشراوە.

 دانراوەکانی 

 فەرهەنگی کوردی ئەڵمانی
 ڕێزمانی کوردی بە ئەڵمانی
 وەرگێڕانی مەم و زین

 پەراوێزەکان 

پۆل:نووسەران بە زمانی کوردی
پۆل:وەرگێڕە کوردەکان
پۆل:زمانی کوردی
پۆل:لەدایکبووانی ١٩٥٠
پۆل:زیندووان